Zápis z Ústavnej rady ÚZZ 03.11.2025


Miestnosť a čas konania: zasadačka ÚZZ od 09.00 do 10.00

Prítomní: 	prof. Ing. Dušan Kudelas, PhD.
		doc. Ing. et Ing. Andrea Seňová, PhD. - ospravedlnená
doc. Mgr. Mário Molokáč, PhD.
prof. Ing. Peter Tauš, PhD.     
                        prof. Ing. Beáta Gavurová, PhD., MBA.    - ospravedlnená
                        prof. Ing. Marián Šofranko, PhD.    - ospravedlnený
                        doc. Ing. Ľubica Kozáková, PhD. 
                        doc. Ing. Gabriel Wittenberger, PhD.   
                        prof. Ing. Jirí Škvarla, CSc.   - ospravedlnený
                        

Program:	

1. Otvorenie ÚR
2. Pedagogický proces a výučba v ZS  2025/26 
3. Aktivity na FBERG 
4. PhD štúdium a prijímacie konanie
5. Aktivity na FBERG
6. Projekty, VaV
7. Hospitačný plán a hospitačné záznamy
8. Rôzne



Riaditeľ ÚZZ informoval v rámci jednotlivých bodov o:

1. Riaditeľ ÚZZ prof. Ing. Dušan Kudelas, PhD. privítal členov na zasadnutí ÚR. Informoval členov o záveroch prerokovaných na Kolégiu dekana zo dňa 27.10.2025.

2. Riaditeľ informoval o pedagogickom procese na FBERG v ZS 2025 v rámci jednotlivých ŠP na ÚZZ. Do 31.10.2025 bolo potrebné vypísať do MAISu témy záverečných prác, riaditeľ ich bude kontrolovať. Od AR 2026/2027 sa v rámci prijímacieho konania na TUKE budú prijímať len plnoletí študenti (od 18 rokov). V súčasnosti máme na FBERG cca 800 študentov slovenskej národnosti a cca 1 900 študentov z Ukrajiny. 

3. Riaditeľ informoval, že dňa 5.11.2025 sa bude konať Akademická obec FBERG, kde riaditelia jednotlivých ústavov budú informovať o dosiahnutých výsledkoch za roky 2023-2025 a taktiež budú prezentovať vízie ústavov na najbližších 6 rokov. V daný deň o 17.00 hod sa uskutoční Imatrikulácia pre bakalárov prvého ročníka štúdia. Dňa 14.11.2025 sa uskutoční VR FBERG, kde budú prezentované 2 inauguračné prednášky (doc. Mikušová a doc. Teplická). V súčasnosti sú podané ďalšie spisy pre inauguračné konanie. 

4. Riaditeľ ústavu zvolá vedúcich školiteľov PhD študentov ohľadom prerokovania ich aktivít. Študenti doktorandského štúdia môžu požiadať na rektoráte o grant na výskumnú činnosť (5 000 EUR). Vo februári 2026 bude 2. kolo prijímacieho konania na doktorandské štúdium pre externých študentov, na vypísané témy z 1. kola. Všetky IŠP pre doktorandov boli schválené, od ďalšieho AR bude povinné pedagogické minimum. Polovica externých študentov doktorandského štúdia nemá zaplatené školné. Školitelia majú pripomenúť študentom ich povinnosť.

5. Do 31.10.2025 mala byť preklopená stránka FBERG TUKE. Je potrebné skontrolovať jednotlivé oddelenia, v prípade nezrovnalostí tieto nahlásiť Ing. Rigóvi. Dňa 20.11. 2025 bude na ÚVT slávnostné uvedenie do prevádzky počítača „PERUN“.

6. Dňa 7.11. 2025 bude stretnutie ku projektu, týkajúceho sa jadrového odpadu (zodpovedný riešiteľ Ing. Horanský, suma pre TUKE- 5,1 mil. EUR). V rámci APVV výzvy boli schválené 3 projekty na ÚZZ. Pri príprave EIT projektov je odporúčané sa zamerať na vzdelávacie aktivity v oblasti surovín a ich využitia, v súlade so súčasnými trendmi.

7. Riaditeľ informoval vedúcich oddelení, aby pripravili plán hospitačných záznamov na ZS 2025/2026 a doručili ich tajomníčke ústavu doc. Seňovej do 10.11.2025. Zároveň upozornil na realizáciu hospitácií počas LS 2025/2026 a odovzdanie hospitačných záznamov tajomníčke ústavu. 

8. Rôzne

· Dňa 4.12.2025 bude slávnostné odhalenie sochy sv. Barbory v Deliusovom pavilóne.
· Dňa 9.1.2026 je plánované „Novoročné posedenie“ FBERG.
· V hlavnej budove na 3. poschodí sú vyčlenené priestory pre FBERG (5 kancelárií).










Zapísala:

            doc. Ing. et Ing. Andrea Seňová, PhD.		         prof. Ing. Dušan Kudelas, PhD.
	                     Tajomník ÚZZ					            Riaditeľ ÚZZ
1

